Egil Hovland

Egil Hovland (født 18. oktober 1924 på Mysen, død 5. februar 2013 i Fredrikstad) var en norsk korleder og organist, og en av Norges mest produktive samtidskomponister. Produksjonen omfatter symfoniske verk, kammermusikk, korverk, konserter (for ulike soloinstrumenter), opera, kirkemusikk (bibelspill, kirkeballetter, liturgisk musikk). Han er allment kjent for salmen Måne og sol med tekst av Britt G. Hallqvist. I Norsk Salmebok er han representert med en rekke melodier.
Da Hovland var fire år, flyttet familien til Fredrikstad. Faren dirigerte der et kor, og dette ble Egils første kontakt med musikk. Han begynte snart å få undervisning og studerte senere ved Oslo Musikkonservatorium med Arild Sandvold og Bjarne Brustad, og mottok sin eksamen i kirkemusikk. Han studerte også i København med Vagn Holmboe, ved Tanglewood med Aaron Copland og i Firenze med Luigi Dallapicolla.  I 1949 startet han sitt mangeårige daglige virke som organist i Glemmen kirke hjemme i Fredrikstad, hvor han fortsatte å arbeide fram til sin død. Han var også en tid musikkanmelder i Demokraten.
I 2005 ble han forfremmet til kommandør av St. Olavs Orden for sin innsats for norsk musikkliv. I 2004 ble han utnevnt til æresmedlem av Foreningen for Norske Kordirigenter (Fonoko) og i 1992 mottok han Fritt Ords Honnørpris for "nyskapende virke innen kirkelig kunst." I 2013 ble det startet en kirkemusikkfestival i Fredrikstad i Egil Hovlands ånd, kalt Egil Hovland-festivalen.Hovland stilte på Abort-motstandernes Liste i Østfold ved Stortingsvalget 2005.Hovland døde den 5. februar 2013 på et sykehjem i Fredrikstad.


== Et utvalg verker ==


=== For orkester ===
1951 Festivalovertyre, opus 18
1952-1953 Symfoni Nr. 1 – "Symphonia Veris", opus 20
1954-1955 Symfoni Nr. 2, opus 24
1955 Concertino for 3 trompeter og strykere, opus 23
1962 Konsertovertyre for orkester, opus 39b
1962-1974 August for sanger og orkester, opus 34, nr. 4 – Tekst: J. Handagard
1963 Lamenti for orkester, opus 43
1967 Fanfare og Koral for orkester, opus 54b
1968 Lilja – (Salomos høysang) for forteller og orkester, opus 61
1969 Rhapsodi for symfoniorkester, opus 65
1970 Symfoni Nr. 3 for resitativ, blandet kor, og orkester, opus 30 – Tekst: fra Bibelen og O. Medbøe
1970 Den Vakreste Rosen for forteller, 4 sopraner, orkester, orgel og piano – Tekst: Hans Christian Andersen
1972 Konsert for trombone og orkester, opus 76
1974 Konsert for fiolin og orkester, opus 81
1975 Noël-variasjoner for orkester, opus 84
1976-1977 Konsert for piano og orkester, nr. 1, opus 91
1978 Tombeau de Bach, suite, opus 95
1980 Intrada for blandet kor (SATB), menighet, 2 brassensembler (3 horn, 3 trompeter, 6 tromboner, 2 tuba), orkester, pauker, perkusjon og orgel, opus 105 – Tekst: D. Welander
1983 Danses de la mort for orkester, opus 127
1986 Konsert for pikkolofløyte og strykere, opus 117
1996 Konsert for obo og orkester, opus 150
1996-1997 Konsert for bratsj og orkester, opus 153
2000 De Profundis for baryton og orkester


=== For janitsjar ===
1962 Festivalovertyre, opus 39a
1966 Fanfare og Koral for korps, opus 54a


=== Andre verk ===
1962/1979 Gloria for blandet kor (SATB), 2 trompeter, 2 horn, 3 tromboner og tuba, opus 40
1965 Litani ved Kristi Fødselsfest for forteller, sopran, blandet kor (SATB), orkester og orgel, opus 49 – tekst: S. Ellingsen
1966-1967 Rorate for 5 sopraner, orgel, tape, kammerorkester og perkusjon, opus 55
1967 Koralkantate over en Norsk Salme for blandet kor (SATB) og strykeorkester, opus 57
1967 Missa vigilate for sopran, baryton, blandet kor (SATB), dansere, orgel og tape, opus 59
1968 Oppstandelsesmesse for blandet kor (SATB), 2 orgel, 3 trompeter, 3 tromboner, celebrant og menighet, opus 60
1970 Vox populi IV Introitus- og ordinariesanger for barnekor, blandet kor (SATB), menighet, 2 orgel, instrumenter ad lib., opus 68
1970 Allehelgensmesse for sopran, blandet kor (SATB), orgel, 3 trompeter, 3 tromboner, celebrant og menighet, opus 70– tekst: Olaf Hillestad
1971 Missa brevis for blandet kor (SATB), orgel, celebrant og menighet, opus 73– tekst: Olaf Hillestad
1972/2000 Brønnen, kirkeopera i to akter, op. 77
1973 Missa misericordiae for blandet kor, opus 80
1974 Kirkens Evige Lovsang for tre blandede kor, 2 horn, 2 tromboner, tuba, klokkespill og orgel, opus 82
1980 Meditasjon for forteller, blandet kor (SATB), menighet, orgel og orkester. opus 115
1982 Pilgrimsmesse for blandet kor (SATB), orgel, 3 flügelhorn, 2 horn, 3 tromboner, tuba, celebrant og menighet, opus 111 – tekst: Britt G. Hallqvist / Eyvind Skeie
1984 Preludier og satser til Inngangssalmer for blandet kor (SATB), orgel, 2 trompeter, 2 tromboner og fløyte (ad lib), opus 130
1990 Sammen for Guds ansikt for blandet kor (SATB), orgel, 3 trompeter, 2 horn, 2 tenortromboner, basstrombone og tuba, opus 143
1991 "Herre, du omgir meg", Inngangsmusikk til Signingen av Kong Harald V i Nidarosdomen, Trondheim, 23. Juni, 1991 for to blandede kor (SATB), barnekor, 4 horn, 4 tromboner, 3 trompeter, orgel og pauker, opus 139
1991 "Dette er dagen som Herren har gjort", Prosesjonsmusikk til Signingen av Kong Harald V i Nidarosdomen, Trondheim, 23. Juni, 1991 for blandet kor (SATB), 4 horn, 4 tromboner, 3 trompeter, orgel og pauker, opus 139
1994 Diakoni-messe for blandet kor (SATB), 2 trompeter, 2 tromboner, orgel, menighet og liturgisk messing, opus 145b
1995 Stå opp, Jerusalem, Bli Lys, Bibelsk salme for blandet kor og instrumenter (ad. lib.), opus 107, nr 22
1998 Musikk til en Familiemesse, opus 88
1999 "Fred! Det er jeg", kantate, opus 165
2001 Jeg er Herrens tjenerinne for kor, instrumenter, og sangere ad lib., opus 146 nr. 6
Du Så Meg - Variasjoner over Psaltersalme 139 for sopran, alt, to blandede kor (SATB), 2 trompeter, 2 tromboner, perkusjon, orgel og menighet ad lib, opus 155
Missa verbi for blandet kor (SATB), 3 trompeter, 2 horn, 3 tromboner, tuba, orgel, celebrant og menighet, opus 78 – tekst: Karl Hafstad; Olaf Hillestad; Johannes Smemo
Bli Hos Oss – fra Fange og Fri for bladet kor (SATB) and strykeorkester


=== For kor ===
1968 Hvor Lenge, o Gud for blandet kor, opus 58 – tekst: Salmer 13
1986 Return, My Soul, motett for kor (SATB), sopran, opus 87 nr 5 – tekst: Salmer 116: 7, 5, 8, 3, 4
1989 Det finnes en Dyrebar Rose for blandet kor – tekst: Svein Ellingsen
1990-1991 Credo for blandet kor, opus 137 nr. 1
1993 Min sjel tørster etter Gud, bibelsk salme for kor (SATB), menighet, ad lib: 2 trompeter, 2 tromboner, fiolin og orgel – tekst: Salmer 42
Dag over Norge for blandet kor – tekst: Andreas Hansen
De Salige, motett for blandet kor – tekst: Matteus 5, 7-8
De Ydmyke,  motett for blandet kor – tekst: Lukas 1, 51-53 og 14, 11
Den som Ber, Han Får for kor (SATB) og orgel ad lib. – tekst: Lukas 11, 10, 13
Herre, vår Herre, motett for blandet kor – tekst: Salmer 8, 2 ; Johannes 3, 14-15
Hosianna i det Høyeste, motett for blandet kor – tekst: Markus 11, 10 ; Johannes 12, 24 ; Jesaija 53, 12
Jerusalem for blandet kor – tekst: Lukas 19, 42-44 (Engelsk oversettelse: Leland B. Sateren)
Talsmannen, Den Hellige Ånd for blandet kor – tekst: Johannes 14, 26, 23 og 15, 5
Loven og Profetene for blandet kor – tekst: Bibelen


=== Sang med piano/orgel ===
1962 Gloria, opus 40b
1962 O store Gud vi lover deg Koralkantate for kor (SATB), orgel, menighet, opus 41b – tekst: Landstads reviderte salmebok, No 31
1964 Lovet Være Herren, Israels Gud – tekst: Lukas 1, 68.
1971 Saul! for blandet kor (SATB), forteller og orgel, opus 74 – tekst: Bibelen
1978 Bli hos Oss for sopran og piano, opus 87 nr 3 – tekst: Lukas 24, 29 og Johannes 2, 3-10
Cantate Domino Introit, opus 38
Gloria in excelsis Deo, motett, opus 5 nr 1
Jubilate for blandet kor (SATB), orgel, solist– tekst: Salmer 66, 1-3
Sing the Joyful Sound for blandet kor (SATB), barnekor, menighet og orgel


=== Kammermusikk ===
1950 Suite for fløyte og piano, opus 15
1959 Suite for fløyte og perkusjon, opus 31
1965 Trio for fiolin, cello og piano, opus 48


=== Orgel ===
1947 Koralpartita Nr. 1, opus 7
1948 Improvisata – Hymnus in Honorem Sancti Magni, Comitis Orcadiæ, opus 9
1954-1956 Suite for Orgel Nr. 1, opus 211. Klippe du som brast for meg
2. O bli hos meg1959 Koralpartita Nr. 3, opus 32
1965 Elementa pro organo, opus 521. Introitus
2. Improvisation
3. Ostinato
4. Passacaglia
5. Completorium.1967 Koralpartita Nr. 5, opus 56
1969-1970 Fire Interludium til "Missa Vigilate", opus 67
1973 Job, suite no. 2 for orgel, opus 79
1973 Nå la oss takke Gud, Toccata for orgel
1975 Koralpartita Nr. 6 – "Gelobt sei Gott im höchsten Thron", opus 90
1978/1993 Hosanna for orgel, opus 135, Nr. 2
1979 Crux Ave – Variasjoner over "Jerusalem, du hochgebaute Stadt", Orgelpartita nr. 7
1981 Il canto del mare for orgel, opus 114
1982 Cantus V for trombone og orgel, opus 120
1989 Lux aeterna for orgel
5 Koralpreludium
Koralpartita Nr. 2, opus 10
Interludium fra Operaen "Brønnen"
Orgelkoraler, Volum 1, 2, 3, 4, 5 og 6
Te Deum for orgel, opus 8
100 Salmepreluder


=== For piano ===
1995 Getsemane  Parafrase for piano over en melodi av Asa Hull, opus 29, nr. 5
In Memoriam Parafrase for piano over salmen "Jordens Gud, Stjernenes Herre", opus 154
Little Babe, opus 29, nr. 4
Rondino for piano, opus 29, nr. 2
Scherzo, opus 29, nr. 1


== Innspillinger ==
I 2004, i anledning Hovlands 80-årsdag, spilte Gunnar Petersen-Øverleir inn platen Egil Hovland organ works med orgelverker av Hovland.
«Fange og Fri» Op 134. Kringkastingsorkesteret, Den norske operas kor.


== Litteratur ==
Herresthal, Harald (1977).  Bækkelund, Kjell, red. Norske komponister. Tiden. ISBN 8210015494. 


== Referanser ==